ശിരോനാഡികൾ നിയന്ത്രിക്കുന്ന പേശികളിലാണ് ബോട്ടുലിസത്തിന്റെ പേശി ബലഹീനത ആരംഭിക്കുന്നത്. കണ്ണിന്റെ ചലനങ്ങൾ, മുഖത്തെ പേശികൾ, ചവയ്ക്കൽ, വിഴുങ്ങൽ എന്നിവ നിയന്ത്രിക്കുന്ന പേശികൾ ബലഹീനമാകുന്നതിനാൽ, ദ്വിനേത്രദർശനം‍‍ ഇല്ലാതെയാവുക, രണ്ട് കൺപോളകളും തൂങ്ങുക, മുഖഭാവം നഷ്ടപ്പെടുക, വിഴുങ്ങൽ പ്രശ്നങ്ങൾ എന്നിവ ഉണ്ടാകാം. പേശികളെ ബാധിക്കുന്നതിനൊപ്പം, ഇത് നാഡീവ്യവസ്ഥയിലും തടസ്സമുണ്ടാക്കാം . വരണ്ട വായയും തൊണ്ടയും (ഉമിനീർ ഉൽ‌പാദനം കുറയുന്നത് കാരണം), പോസ്റ്റുറൽ ഹൈപ്പോടെൻഷൻ (നിൽക്കുമ്പോൾ രക്തസമ്മർദ്ദം കുറയുന്നു), പെരിസ്റ്റാൾസിസ് തടയപ്പെടുന്നതിനാൽ മലബന്ധം എന്നിവ അനുഭവപ്പെടുന്നു. ചില വിഷവസ്തുക്കൾ (ബി, ഇ) ഓക്കാനം, ഛർദ്ദി, എന്നിവയും സംസാരിക്കാനുള്ള ബുദ്ധിമുട്ടും ഉണ്ടാക്കുന്നു . ബലഹീനത പിന്നീട് കൈകളിലേക്കും (തോളിൽ തുടങ്ങി കൈത്തണ്ടയിലേക്കും) കാലുകളിലേക്കും (തുടകളിൽ നിന്ന് കാലുകളിലേക്കും) വ്യാപിക്കുന്നു. 

കഠിനമായ ബോട്ടുലിസം ശ്വസനപേശികളുടെ ചലനം കുറയ്ക്കുന്നതിലേക്ക് നയിക്കുന്നു, അതിനാൽ വാതക കൈമാറ്റത്തിൽ പ്രശ്നങ്ങളുണ്ടാക്കുകയും ഡിസ്പ്നിയ (ശ്വസിക്കാൻ ബുദ്ധിമുട്ട്) അനുഭവപ്പെടുകയും ചെയ്യാം. കഠിനമാകുമ്പോൾ ശ്വസനപരാജയം കാരണം മരണത്തിന് ഇടയാക്കും. 
ശിശുബോട്ടുലിസം ( ഫ്ലോപ്പി ബേബി സിൻഡ്രോം എന്നും അറിയപ്പെടുന്നു) ആദ്യമായി നിർണ്ണയിക്കപ്പെട്ടത് 1976 ലാണ്. ഇത് യുണൈറ്റഡ് സ്റ്റേറ്റ്സിലെ ബോട്ടുലിസത്തിന്റെ ഏറ്റവും സാധാരണമായ രൂപമാണ്. ജീവിതത്തിന്റെ ആദ്യ വർഷത്തിൽ തന്നെ ശിശുക്കൾ ബോട്ടുലിസത്തിന് ഇരയാകുന്നു. 90 ശതമാനത്തിലധികം കേസുകളും ആറ് മാസത്തിൽ താഴെയുള്ള ശിശുക്കളിൽ സംഭവിക്കുന്നു. 

"ക്ലോസ്ട്രീഡിയം ബോട്ടുലിനത്തിന്റെ" അറിയപ്പെടുന്ന ഒരു സംഭരണിയാണ് തേൻ. ഇത് ശിശു ബോട്ടുലിസവുമായി ബന്ധപ്പെട്ടിരിക്കുന്നു. ഇക്കാരണത്താൽ ഒരു വയസ്സിന് താഴെയുള്ള ശിശുക്കൾക്ക് തേൻ ശുപാർശ ചെയ്യുന്നില്ല. എന്നിരുന്നാലും, ശിശു ബോട്ടുലിസത്തിന്റെ മിക്ക കേസുകളും സ്വാഭാവിക പരിതസ്ഥിതിയിൽ നിന്ന് സ്പോർസ് സ്വീകരിക്കുന്നതിലൂടെ ഉണ്ടാകാമെന്ന് കരുതപ്പെടുന്നു. സർവ്വവ്യാപിയായി മണ്ണിൽ വസിക്കുന്ന ബാക്ടീരിയയാണ് "ക്ലോസ്ട്രിഡിയം ബോട്ടുലിനം" . പല ശിശു ബോട്ടുലിസം രോഗികളും ഒരു നിർമ്മാണ സ്ഥലത്തിനോ മലിനമായ മണ്ണിന് സമീപമോ താമസിക്കുന്നതായി തെളിയിക്കപ്പെട്ടിട്ടുണ്ട്. 

ബോട്ടുലിസം, ശ്വസന തകരാറുമൂലം മരണത്തിന് കാരണമാകും. എന്നിരുന്നാലും, കഴിഞ്ഞ 50 വർഷങ്ങളിൽ, മെച്ചപ്പെട്ട പിന്തുണാ പരിചരണം മൂലം മരിക്കുന്ന ബോട്ടുലിസം രോഗികളുടെ അനുപാതം ഏകദേശം 50% ൽ നിന്ന് 7% ആയി കുറഞ്ഞു. കഠിനമായ ബോട്ടുലിസമുള്ള ഒരു രോഗിക്ക് മെക്കാനിക്കൽ വെന്റിലേഷനും ( വെന്റിലേറ്ററിലൂടെ ശ്വസന പിന്തുണയും) തീവ്രമായ മെഡിക്കൽ, നഴ്സിംഗ് പരിചരണവും ആവശ്യമായി വന്നേക്കാം. ആശുപത്രി വിട്ട ശേഷം വ്യക്തിക്ക് പുനരധിവാസ തെറാപ്പി ആവശ്യമായി വന്നേക്കാം. 

ബോട്ടുലിനം ശരീരത്തിൽ പ്രവേശിക്കുന്നതിനുള്ള സാധ്യതകൾ:
ആന്റിടോക്സിൻ
ഭക്ഷണം
അടയാളങ്ങളും ലക്ഷണങ്ങളും